Document ID: 31991R3734

ΚΑΝΟΝΙΣΜΟΣ (ΕΟΚ) αριθ. 3734/91 ΤΟΥ ΣΥΜΒΟΥΛΙΟΥ της 16ης Δεκεμβρίου 1991 για την τροποποίηση των ποσοτικών ορίων που καθορίζονται από τους κανονισμούς (ΕΟΚ) αριθ. 4136/86, (ΕΟΚ) αριθ. 2135/89 και (ΕΟΚ) αριθ. 1925/90 για το καθεστώς εισαγωγών ορισμένων κλωστοϋφαντουργικών προϊόντων, καταγωγής τρίτων χωρών, Λαϊκής Δημοκρατίας της Κίνας, και Σοβιετικής Ένωσης αντιστοίχως
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι, συνεπεία της ενοποίησης της Γερμανίας στις 3 Οκτωβρίου 1990, ο κανονισμός (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), ο κανονισμός (ΕΟΚ) αριθ. 2135/89 του Συμβουλίου της 12ης Ιουνίου 1989 περί του κοινού καθεστώτος εισαγωγών ορισμένων κλωστοϋφαντουργικών προϊόντων, καταγωγής Λαϊκής Δημοκρατίας της Κίνας (2) και ο κανονισμός (ΕΟΚ) αριθ. 1925/90 του Συμβουλίου της 18ης Ιουνίου 1990 περί του κοινού καθεστώτος εισαγωγών ορισμένων κλωστοϋφαντουργικών προϊόντων, καταγωγής Ένωσης Σοβιετικών Σοσιαλιστικών Δημοκρατιών (3), εφαρμόζονται στο σύνολο του γερμανικού εδάφους που προέκυψε από την εν λόγω ενοποίηση-
ότι, στις 4 Δεκεμβρίου 1990, το Συμβούλιο εξουσιοδότησε την Επιτροπή να διαπραγματευθεί, με τις εν λόγω χώρες, τις προσαρμογές που κατέστησε αναγκαίες, για το έτος 1991, η εν λόγω ενοποίηση όσον αφορά τις ποσότητες που καθορίζουν οι προαναφερόμενοι κανονισμοί-
ότι πρέπει να τροποποιηθούν ανάλογα οι κανονισμοί αυτοί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα ποσοτικά όρια σχετικά με τα κλωστοϋφαντουργικά προϊόντα, καταγωγής ορισμένων τρίτων χωρών, που καθορίζονται στο παράρτημα ΙΙΙ του κανονισμού (ΕΟΚ) αριθ. 4136/86, τροποποιούνται, για το έτος 1991, όπως αναφέρεται στο παράρτημα Α του παρόντος κανονισμού.
Άρθρο 2
Τα ποσοτικά όρια σχετικά με τα κλωστοϋφαντουργικά προϊόντα, καταγωγής Λαϊκής Δημοκρατίας της Κίνας, που καθορίζονται στο παράρτημα ΙΙΙ του κανονισμού (ΕΟΚ) αριθ. 2135/89 τροποποιούνται, για το έτος 1991, όπως αναφέρεται στο παράρτημα Β του παρόντος κανονισμού,
Άρθρο 3
Τα ποσοτικά όρια σχετικά με τα κλωστοϋφαντουργικά προϊόντα, καταγωγής Σοβιετικής Ένωσης που καθορίζονται στα παραρτήματα ΙΙ και ΙΙΙ του κανονισμού (ΕΟΚ) αριθ. 1925/90 τροποποιούνται, για το έτος 1991, όπως αναφέρεται στο παράρτημα Γ του παρόντος κανονισμού.
Άρθρο 4
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1991 έως τις 31 Δεκεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Δεκεμβρίου 1991.

Labels: 3
1
5